Migránsokat toloncolna ki Olaszország | Mandiner
„Segíteni, ellátni, s azonnal hazaszállítani. A szavakat tettek követik” – írta Twitter-bejegyzésében Salvini. Az ügyet ismerő tisztségviselők a dpa német hírügynökségnek elmondták: a migránscsoportból egyes felnőtt férfiakat már hétfőn visszaküldenek egy charter-járattal Tunéziába, a társaik pedig a hét folyamán követik őket.
Salvini a The Washington Post című amerikai lapnak adott pénteki interjújában leszögezte: Európa megértette, hogy Olaszország már sokat tett, szerinte talán túl sokat is, és – mint mondta – elmagyarázta francia és német kollégáinak, hogy Itália nem tud több migránst fogadni. Hozzátette: jelenleg mintegy 500 ezer illegális migráns tartózkodik olasz földön, és ötmillió ember, azaz a lakosság 8 százaléka legális bevándorló.
külföld | Olaszország | bevándorlás | kitoloncolás | Matteo Salvini
A bejegyzés trackback címe: http://mandiner.hu/trackback/133030